RBF บวก 3 วันพุ่ง 12% เก็งกำไร Q4/65 ฟื้น รับขยายตลาดเพิ่ม โบรกชูเป้า 15 บ.
RBF วิ่ง 3 วันทะยาน 12% โบรกชี้กำไรไตรมาส 4/65 ฟื้นตัว อานิสงส์ขยายตลาดต่างประเทศมากขึ้นดันรายได้เพิ่ม แนะนำราคาเป้าหมาย 15 บ.
RBF วิ่ง 3 วันทะยาน 12% โบรกชี้กำไรไตรมาส 4/65 ฟื้นตัว อานิสงส์ขยายตลาดต่างประเทศมากขึ้นดันรายได้เพิ่ม แนะนำราคาเป้าหมาย 15 บ.
10 ม.ค. 2566

ผู้สื่อข่าวรายงานว่า วันนี้ (10 ม.ค.66) ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10:38 น. อยู่ที่ระดับ 14.40 บาท บวก 0.60 บาท หรือ 4.35% สูงสุดที่ระดับ 14.60 บาท ต่ำสุดที่ระดับ 14.10 บาท ด้วยมูลค่าการซื้อขาย 109.54 ล้านบาท

ทั้งนี้ราคาหุ้น RBF ปรับตัวขึ้นมาต่อเนื่อง 3 วันติดนับตั้งแต่ราคาหุ้นปิดที่ระดับ 12.80 บาท เมื่อวันที่ 5 ม.ค. 66 คิดเป็นการปรับตัวเพิ่มขึ้น 1.60 บาท หรือคิดเป็น 12%
บล.เมย์แบงก์ (ประเทศไทย) ระบุในบทวิเคราะห์ว่า คาดแนวโน้มไตรมาส 4/65 จะกลับมาฟื้นตัวทั้งจากไตรมาสก่อน และจากงวดเดียวกันของปีก่อน รับแรงหนุนจากราคาต้นทุนแป้งสาลีที่ลดลง ซึ่งจะทำให้อัตราการทำกำไรขั้นต้นสูงขึ้น ผสานกับการ พยายามขยายฐานตลาดให้ครอบคลุมภูมิภาคเอเชียมากยิ่งขึ้นซึ่งจะช่วยขับเคลื่อนรายได้จากต่างประเทศเร่งตัวขึ้น แนะนำราคาเป้าหมาย 15 บาท